**Hankook proširuje kapacitete za testiranje u Španiji**

**Proizvođač pneumatika Hankook nastavlja značajno da proširuje kapacitete za testiranje i razvoj u Evropi. Nova, izuzetno moderna zgrada na lokaciji Applus+ IDIADA u Španiji je sada počela sa radom. Hankook, partner za pneumatike od samog početka koji je ostvario značajan doprinos širenju, posebno lokalnih staza za testiranje, nastaviće sa izgradnjom još efikasnije i modernije, potpuno automatizovane logistike testiranja namenjene za budući razvoj pneumatika u Evropi.**

***Noj-Izenburg, Nemačka, 22. jun 2021.*** – Proizvođač premium pneumatika Hankook je pustio u rad novi centar za testiranje na lokaciji grupacije Applus+ IDIADA. Prisustvo kompanije na tom mestu, koje se nalazi oko 60 km jugozapadno od Barselone, ima istorijat od uspešnih 15 godina partnerstva sa ovim operaterom. Uzimajući u obzir preporuke kompanije Hankook, razvijena je, između ostalog, staza za upravljanje na vlažnim putevima.

Danas ove oblasti služe i evropskim proizvođačima premium automobila kao razvojne staze za njihova zahtevna testiranja. Da bi se u budućnosti testiranje pneumatika obavljalo još efikasnije, novi centar za testiranje kompanije Hankook je opremljen najmodernijom i automatizovanom logistikom za testiranje, od beleženja rezultata do sprovođenja skladištenja i transporta, a u potpunosti bez upotrebe papirne dokumentacije. Pored toga, tim za testiranje sa oko 20 članova u okviru podružnice za testiranje kompanije Hankook u Španiji, a koji je deo Evropskog tehničkog centra u Hanoveru, takođe ima moderne kancelarije i prostorije za rekreaciju i druženje.

„Dodatnim proširivanjem kapaciteta za testiranje u Španiji dostižemo novi nivo zajedno sa našim lokalnim partnerom Applus+ IDIADA“, kaže Klaus Krause, načelnik Evropskog centra za istraživanje i razvoj u Hanoveru. „Uvereni smo da će novoizgrađena postrojenja za testiranje značajno unaprediti naša nastojanja da obezbedimo najbolje uslove za testiranje pneumatika i najbolje usluge našim zaposlenima i klijentima. Pored toga, moći ćemo da obavljamo mnogo više testiranja na licu mesta.“

Zvanično otvaranje na samoj lokaciji će se održati čim trenutna situacija sa pandemijom to dozvoli.

###

**O kompaniji Hankook Tire**

Kompanija Hankook Tire se bavi proizvodnjom globalno inovativnih i nagrađivanih radijalnih pneumatika dokazanog vrhunskog kvaliteta namenjenih putničkim automobilima, lakim kamionima, SUV vozilima, kamperskim vozilima, teretnjacima i autobusima, kao i moto-sportu (kružne/reli trke).

Nastojeći da potrošačima pruži izvrstan kvalitet proizvoda, tehnološko preimućstvo i zadovoljstvo vožnje, Hankook Tire neprekidno ulaže u istraživanje i razvoj u svojih pet I&R centara i osam proizvodnih pogona širom sveta. Rešenja za pneumatike napravljena po meri evropskih tržišta, kao i evropska originalna oprema prilagođena zahtevima vodećih vrhunskih proizvođača automobila, razvijena su u regionalnom tehničkom centru kompanije smeštenom u Hanoveru/Nemačka. Proizvodnja za evropski region se obavlja u vrhunski opremljenom industrijskom postrojenju u Racalmašu/Mađarska koje je pušteno u rad juna 2007. i neprekidno se proširuje. Trenutno ima oko 3000 zaposlenih koji proizvedu do 19 miliona pneumatika godišnje za putničke automobile, SUV vozila i lake kamione.

Evropsko sedište kompanije Hankook Tire se nalazi u Noj Izenburgu kod Frankfurta na Majni, Nemačka. Proizvođač upravlja drugim ograncima u Češkoj Republici, Francuskoj, Nemačkoj, Mađarskoj, Italiji, Holandiji, Austriji, Poljskoj, Rusiji, Srbiji, Španiji, Švedskoj, Turskoj, Ujedinjenom Kraljevstvu i Ukrajini. Prodaja proizvoda kompanije Hankook na ostalim lokalnim tržištima vrši se direktno posredstvom regionalnih distributera. Hankook Tire zapošljava skoro 20.000 ljudi širom sveta i prodaje svoje proizvode u preko 180 zemalja. Kada je reč o njihovoj originalnoj opremi, vodeći proizvođači automobila na međunarodnoj sceni pouzdaju se u Hankook pneumatike. Oko 34 procenta globalne prodaje kompanije generiše se u okviru regiona Evrope i Zajednice nezavisnih država. Od 2016, kompanija Hankook Tire se nalazi na prestižnoj listi svetskog indeksa održivosti Dau Džons (DJSI World).

Više informacija potražite na sajtu [www.hankooktire-mediacenter.com](http://www.hankooktire-mediacenter.com) ili [www.hankooktire.com](http://www.hankooktire.com)

|  |  |  |  |
| --- | --- | --- | --- |
| **Kontakt:**  **Hankook Tire Europe GmbH |** Corporate Communications Europe/CIS **|** Siemensstr. 14, 63263 Neu-Isenburg **|** Germany | | | |
| **Felix Kinzer**  direktor  tel.: +49 (0) 61 02 8149 – 170  [f.kinzer@hankookreifen.de](mailto:f.kinzer@hankookreifen.de) | **Larissa Büsch**  PR menadžer  tel.: +49 (0) 6102 8149 – 173  [l.buesch@hankookreifen.de](mailto:l.buesch@hankookreifen.de) | **Stefan Prohaska**  PR asistent  tel.: +49 (0) 6102 8149 – 171  [s.prohaska@hankookreifen.de](mailto:s.prohaska@hankookreifen.de) |  |